ದಿತಿ

ದಿತಿ ಹಿಂದೂ ಧರ್ಮದಲ್ಲಿರುವ ಪ್ರಜಾಪತಿ ದಕ್ಷನ ಮಗಳು. ಅವಳು ಕಶ್ಯಪ ಋಷಿಯ ಪತ್ನಿ, ಹಿರಣ್ಯಕಶಿಪು, ಹಿರಣ್ಯಾಕ್ಷನ ತಾಯಿ.

 ದಂತಕಥೆ 
ಪುರಾಣ ಗ್ರಂಥಗಳ ಪ್ರಕಾರ,
ದಿತಿಯು ಪ್ರಜಾಪತಿ ದಕ್ಷ ಮತ್ತು ಅಸಿಕ್ನಿ ಅವರ ಅರವತ್ತು ಹೆಣ್ಣುಮಕ್ಕಳಲ್ಲಿ ಒಬ್ಬರು. ಅವಳು ಮತ್ತು ಅವಳ ಹನ್ನೆರಡು ಸಹೋದರಿಯರನ್ನು ಋಷಿ ಕಶ್ಯಪ ವಿವಾಹವಾದರು. ದಿತಿಯನ್ನು ಎರಡು ಗುಂಪುಗಳ ತಾಯಿ ಎಂದು ವಿವರಿಸಲಾಗಿದೆ - ದೈತ್ಯರು ಮತ್ತು ಮರುತರು. ಆಕೆಯ ಪುತ್ರರಲ್ಲಿ ಪ್ರಮುಖರೆಂದರೆ ಹಿರಣ್ಯಕಶಿಪು, ಹಿರಣ್ಯಾಕ್ಷ, ವಜ್ರನಕ, ಅರುಣಾಸುರ, ರಕ್ತಬೀಜ ಮತ್ತು ಸುರಪದ್ಮನ್. ದಿತಿಗೆ ಸಿಂಹಿಕಾ ಎಂಬ ಮಗಳು ಇದ್ದಳು(ಇವಳನ್ನು ಹೋಲಿಕಾ ಎಂದೂ ಕರೆಯುತ್ತಾರೆ).

 ಹಿರಣ್ಯಾಕ್ಷ ಮತ್ತು ಹಿರಣ್ಯಕಶಿಪುವಿನ ಜನನ 
ಭಾಗವತ ಪುರಾಣವು ಇಬ್ಬರು ಶಕ್ತಿಶಾಲಿ ದೈತ್ಯರ ಜನನದ ಸಂದರ್ಭಗಳನ್ನು ವಿವರಿಸುತ್ತದೆ: 

ದಿತಿಯು ಕಶ್ಯಪನ ಹೆಂಡತಿಯರಲ್ಲಿ ಒಬ್ಬಳು. ಕಶ್ಯಪನ ಇತರ ಹೆಂಡತಿಯರಿಗೆ ಮಕ್ಕಳಿದ್ದಾಗ ಅವಳಿಗೆ ಮಕ್ಕಳಿರಲಿಲ್ಲ. ಅವಳ ಮನಸ್ಸಿನಲ್ಲಿ ಅಸೂಯೆ ಮತ್ತು ದುಃಖವು ಆವರಿಸಿತು. ಒಂದು ದಿನ ಅವಳು ಕಶ್ಯಪನ ಬಳಿಗೆ ಬಂದು ತನಗೆ ಮಗನನ್ನು ಪಡೆಯುವಂತೆ ಒತ್ತಾಯಿಸಿದಳು. ಅದು ಮುಸ್ಸಂಜೆಯ ಸಮಯವಾಗಿದ್ದು, ಕಶ್ಯಪನು ತನ್ನ ದಿನದ ಭಕ್ತಿಯ ಆರಾಧನೆಯಲ್ಲಿ ಆಳವಾಗಿ ಮಗ್ನನಾಗಿದ್ದನು. ಅವಳು ಅವನ "ಧ್ಯಾನ" (ಭಕ್ತಿಯ ಏಕಾಗ್ರತೆಯನ್ನು) ತನ್ನ ಆಮದುತ್ವದಿಂದ ಭಂಗಗೊಳಿಸಿದಳು, ಆದರೆ ಅವನು ಅಂತಹ ಅಶುಭವಾದ ಸಮಯದಲ್ಲಿ ಅವಳ ಇಚ್ಛೆಗೆ ಮಣಿಯಲು ಇಷ್ಟವಿರಲಿಲ್ಲ. ಮುಸ್ಸಂಜೆಯ ಸಮಯದಲ್ಲಿ ಶಿವನು ತನ್ನ ಪರಿವಾರದ ಆತ್ಮಗಳ ಗುಂಪಿನೊಂದಿಗೆ ಸ್ಮಶಾನದ ಮೈದಾನದಿಂದ ಸುಂಟರಗಾಳಿಗಳು ಒಯ್ಯುವ ಧೂಳಿನಿಂದ ಆವೃತವಾದ ತನ್ನ ಜಡೆ ಕೂದಲಿನ ಕಿರೀಟವನ್ನು ಧರಿಸುತ್ತಾನೆ ಮತ್ತು ತನ್ನ ಮೂರು ಕಣ್ಣುಗಳನ್ನು ಅಗಲವಾಗಿ ತೆರೆದಿಡುತ್ತಾನೆ. ಆ ಭಯಾನಕ ಸಮಯ ಮುಗಿಯುವವರೆಗೆ ಕೆಲವು ನಿಮಿಷಗಳ ಕಾಲ ಕಾಯಲು ಕಶ್ಯಪನು ದಿತಿಯನ್ನು ಕೇಳಿದನು, ಆದರೆ ಅವಳು ಅವನ ಸಲಹೆಯನ್ನು ಕೇಳಲಿಲ್ಲ. ಆಕೆಯ ಭಾವೋದ್ರೇಕದ ಕೋಪದಲ್ಲಿ ಅವಳು ಅವನ ಕಡೆಗೆ ಧಾವಿಸಿದಳು ಮತ್ತು ಅವನ ಬಟ್ಟೆಗಳನ್ನು ಕಿತ್ತೆಸೆದಳು ಮತ್ತು ಕೊನೆಯಲ್ಲಿ ಕಶ್ಯಪ ತನ್ನ ವಿಷಯಲೋಲುಪತೆಯ ಬಯಕೆಗಳಿಗೆ ಮಣಿದನು. ಆದರೆ ಕೃತ್ಯದ ನಂತರ ಅವನು ಪಶ್ಚಾತ್ತಾಪ ಪಡುವ ಮನಸ್ಥಿತಿಯಲ್ಲಿ ಅವಳು ಆ ಅಪವಿತ್ರ ಘಳಿಗೆಯಲ್ಲಿ ಲೈಂಗಿಕ ಸಂಭೋಗವನ್ನು ಹೊಂದುವ ಮೂಲಕ ತನ್ನ ಮನಸ್ಸನ್ನು ಅಪವಿತ್ರಗೊಳಿಸಿದಳು ಮತ್ತು ಹಾಗೆ ಮಾಡುವ ಮೂಲಕ ದೇವರುಗಳ ವಿರುದ್ಧ ಪಾಪ ಮಾಡಿದ್ದಾಳೆ ಎಂದು ಹೇಳಿದನು. ಪರಿಣಾಮವಾಗಿ ಅವಳ ಹೊಟ್ಟೆಯಲ್ಲಿ ಅವಳಿ ಮಕ್ಕಳು ಜನಿಸುತ್ತಾರೆ. ಅವರು ಮೂರು ಲೋಕಗಳನ್ನು ಹಿಂಸಿಸುತ್ತಿದ್ದರು. ಅವರನ್ನು ನಾಶಮಾಡಲು ಮಹಾವಿಷ್ಣುವು ಅವತರಿಸುವನು. ಆದರೆ ಅವಳು ತನ್ನ ಕೃತ್ಯದಲ್ಲಿ ಸ್ವಲ್ಪ ಪಶ್ಚಾತ್ತಾಪವನ್ನು ಅನುಭವಿಸಿದ್ದರಿಂದ, ಅವಳ ಮೊಮ್ಮಗ (ಪ್ರಹ್ಲಾದ) ವಿಷ್ಣುವಿನ ಭಕ್ತನಾಗುತ್ತಾನೆ.

 ಮಾರುತರುಗಳ ಜನನ 
ಸಮುದ್ರ ಮಂಥನದಲ್ಲಿ ತನ್ನ ಪುತ್ರರ ಮರಣದ ನಂತರ, ದಿತಿಯು ಅಸಮರ್ಥಳಾದಳು. ಇಂದ್ರವನ್ನು ಸೋಲಿಸುವ ಸಾಮರ್ಥ್ಯವನ್ನು ಹೊಂದಿರುವ ಮಗುವನ್ನು ತನಗೆ ನೀಡುವಂತೆ ಅವಳು ತನ್ನ ಪತಿಯನ್ನು ಬೇಡಿಕೊಂಡಳು. ಸರಿಯಾದ ಸಮಯದಲ್ಲಿ, ದಿತಿಯು ಗರ್ಭಿಣಿಯಾದಳು ಮತ್ತು ತನ್ನ ಪತಿಯ ಸಲಹೆಯನ್ನು ಅನುಸರಿಸಿ, ಅವಳು ಪೂಜೆಯಲ್ಲಿ ತೊಡಗಿದಳು ಮತ್ತು ಪರಿಶುದ್ಧಳಾಗಿದ್ದಳು. ದಿತಿಯ ಗರ್ಭದಲ್ಲಿರುವ ಮಗು ತನ್ನ ಸಂಹಾರಕ ಎಂದು ಇಂದ್ರನು ಕಂಡುಹಿಡಿದಾಗ, ಅವನು ಪರಿಚಾರಕನ ವೇಷವನ್ನು ಧರಿಸಿದನು. ಇಂದ್ರನು ತನ್ನ ವಜ್ರವನ್ನು ಬಳಸಿ ಭ್ರೂಣವನ್ನು ಅನೇಕ ತುಂಡುಗಳಾಗಿ ವಿಭಜಿಸಿದನು, ಇದರಿಂದ ಮರುತರುಗಳ ಜನನವಾಯಿತು.

ಸಹ ನೋಡಿ
ಅದಿತಿ

ಉಲ್ಲೇಖಗಳು

ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ಪುರಾಣಗಳು